แก๊งคอลเซ็นเตอร์อาละวาด โทรป่วนหลอกเงินครูที่ขอนแก่น ผอ.วอนรัฐจัดการ
แก๊งคอลเซ็นเตอร์อาละวาด อ้างเจ้าหน้าที่ ป.ป.ส.-ปอท.และแบงก์ดังหลอกครู อ้างสารพัดปัญหา หวังให้เหยื่อกลัวหลงเชื่อ ก่อนเรียกรับเงิน 30,000 – 100,000 บาท โดนไป 1 ราย ที่เหลือไหวตัวทันตัดสายทิ้ง ผอ.โรงเรียนวอนรัฐเร่งจัดการ หวั่นคนตกเป็นเหยื่อเพิ่ม ,เมื่อวันที่ 30 ธ.ค.59 นายสมาน นาคทัด อาจารย์ประจำโรงเรียนแก่นนครวิทยาลัย จังหวัดขอนแก่น กล่าวว่า ตนได้รับโทรศัพท์ลึกลับหมายเลข 09-9434-5657 โดยอ้างว่าเป็นเจ้าหน้าที่ธนาคารไทยพาณิชย์ ซึ่งตอนแรกก็เอะใจ เนื่องจากไม่เคยทำธุรกรรม หรือมีสมุดบัญชีธนาคารแห่งนี้มาก่อน โดยปลายสายบอกว่า บัตรเครดิตมีปัญหาเรื่องการใช้วงเงิน และกำลังจะถูกดำเนินคดี จึงขอให้มาเจรจาเพื่อแก้ไขปัญหา,ทั้งนี้ตนเองก็ได้ตอบกลับไปว่า ไม่มีบัตรเครดิตและไม่เคยทำธุรกรรมหรือมีบัญชีกับธนาคาร ปลายสายก็วางไปและเมื่อติดต่อกลับก็ไม่สามารถติดต่อได้ จึงได้นำเรื่องดังกล่าวนี้ไปสอบถามกับเพื่อนข้าราชการครูด้วยกันก็พบว่า มีหลายคนที่ถูกโทรศัพท์เข้ามาหาเช่นกัน โดยเฉพาะในช่วง 1-2 วันที่ผ่านมา มีการโทรศัพท์เข้ามาหาในระยะเวลาที่ติดต่อกัน แต่ส่วนใหญ่ไม่หลงเชื่อ เพราะมีการพูดคุยเรื่องนี้กันมาก่อนแล้ว,ด้านนางศิริวัฒนา ต่อนี อาจารย์ประจำโรงเรียนแก่นนครวิทยาลัย กล่าวว่า ต้นสัปดาห์ที่ผ่านมา ตนได้รับโทรศัพท์ในลักษณะเช่นนี้เหมือนกัน โดยระบุว่าเป็นเจ้าหน้าที่ ป.ป.ส. ด้วยน้ำเสียงที่จริงจังและเสียงโดยรอบคล้ายกับการทำงานจริง แจ้งว่าบัญชีธนาคารของตนเองพัวพันกับขบวนการค้ายาเสพติด จึงขอตรวจสอบบัญชีและอายัดบัญชี ตนเองจึงคุยด้วยสักระยะและเก็บข้อมูลรายละเอียดต่างๆ ตามที่กลุ่มมิจฉาชีพนี้อ้างมา ตั้งแต่การขอสอบถามข้อมูลเรื่องธุรกรรมทางการเงิน การขอเลขบัตรประจำตัวประชาชน การสอบถามสมุดบัญชีธนาคารต่างๆ ที่มีอยู่ แต่ที่สังหรณ์ใจคือปลายสายบอกว่าห้ามบอกเรื่องนี้กับใคร เพราะเป็นการทำงานของเจ้าหน้าที่ที่ต้องการตรวจสอบเท่านั้น,พอคนแรกที่อ้างว่าเป็นเจ้าหน้าที่ ป.ป.ส.แจ้งมา ได้วางสายไปไม่นานนัก ก็มีคนโทรศัพท์เข้ามาแจ้งว่าเป็นเจ้าหน้าที่ธนาคาร มาทำการอายัดบัญชีตามที่ได้รับมอบหมาย ตนเองก็คุยไปเพื่อหาข้อมูลจนกระทั่งปลายสายให้หมายเลขโทรศัพท์ 0-2237-7535 ต่อ 105 อ้างว่าเป็นตำรวจเจ้าของคดีต้องการติดต่อ เพื่อขอเจรจาและหาทางออกร่วมกัน ตนเองบอกว่าขอประสานสามีก่อน ปลายสายก็ตะคอกและต่อว่าทำไมต้องบอกคนอื่น ตนเองจึงเออออตามไปด้วย จากนั้นไม่นานก็มีโทรศัพท์โทรเข้ามาอีก คนที่ 3 อ้างว่าเป็นตำรวจมีลักษณะที่จะขอเคลียร์ด้วยการเรียกรับสินบน ขั้นตอนนี้ตนเองไม่เชื่อ เพราะคนที่ 2 อ้างมานั้นบอกยศ พ.ต.ท. แต่คนที่ 3 ที่โทรมาบอกยศ ร.ต.อ. ชื่อตรงกัน จึงรู้แน่ชัดว่าเป็นขบวนการมิจฉาชีพที่หลอกลวงประชาชนแล้ว,ด้านนายวีระเดช ซาตา ผู้อำนวยการโรงเรียนแก่นนครวิทยาลัย กล่าวว่า พบว่ามีข้าราชการครูในโรงเรียนที่ถูกกลุ่มมิจฉาชีพโทรศัพท์เข้ามาสอบถามข้อมูลเบื้องต้น 7 ราย ซึ่งจะมีการตรวจสอบอย่างต่อเนื่อง และในจำนวนนี้ 1 รายหลงเชื่อโอนเงินให้กับกลุ่มมิจฉาชีพไปจำนวนหนึ่ง เนื่องจากตกใจและกลัวที่จะถูกดำเนินคดีตามกฎหมาย  โดยที่ไม่ได้ขอคำปรึกษาจากคณะผู้บริหารหรือเพื่อนครูด้วยกัน,ทั้งนี้ที่ผ่านมาได้มีการกำชับในเรื่องดังกล่าวอย่างต่อเนื่องว่า มีขบวนการดังกล่าวกลับมาระบาดอีกครั้ง และเลือกเฉพาะข้าราชการครู ซึ่งอาจจะมีการทำธุรกรรมทางการเงินอย่างบ่อยครั้ง อย่างไรก็ดียังคงต้องการให้หน่วยงานภาครัฐได้ดำเนินการจับกุมกลุ่มมิจฉาชีพดังกล่าวนี้อย่างจริงจัง เพื่อป้องกันการไปก่อเหตุซ้ำกับเพื่อนข้าราชการครูรายต่างๆ.
แก๊งคอลเซ็นเตอร์อาละวาด อ้างเจ้าหน้าที่ ป.ป.ส.-ปอท.และแบงก์ดังหลอกครู อ้างสารพัดปัญหา หวังให้เหยื่อกลัวหลงเชื่อ ก่อนเรียกรับเงิน 30,000 – 100,000 บาท โดนไป 1 ราย ที่เหลือไหวตัวทันตัดสายทิ้ง   ผอ.โรงเรียนวอนรัฐเร่งจัดการ 
แก๊งคอลเซ็นเตอร์,แก๊งคอลเซ็นเตอร์หลอกครู,วีระเดช ซาตา,โรงเรียนแก่นนครวิทยาลัย,ขอนแก่น